फरार डकैतों की जंगल में तलाश
कटघोरा उपजेल से पेशी के लिए कोर्ट लाए गए डकैती के तीन आरोपी पुलिस कर्मियों को धक्का देकर फरार हो गए थे। एक दिन बाद भी फरार डकैत पुलिस के हत्थे नहीं चढ़े हंै। उनके बारे में कोई सुराग भी पुलिस को नहीं मिल पाया है।
पुलिस की अभिरक्षा से फरार हुए डकैतों को पकड़ने के लिए अलग-अलग टीम बनाकर आरोपियों की खोजबीन की जा रही है। पुलिस के अनुसार फरार आरोपी निलेश सिंह, राजू सिंह, जगदीश सिंह की तलाश में आसपास के जंगल मंें भी छानबीन की जा रही है। तीनों आरोपी के ज्वेलरी शॉप में डकैती की घटना को अंजाम दिए थे। जिनको पेशी के लिए कटघोरा न्यायालय लाया गया था। कटघाेरा पुलिस के अनुसार मामले में पुलिस अभिरक्षा से एकराय होकर पुलिस कर्मियों को धक्का देकर भागने पर तीनों आरोपियों के खिलाफ धारा 224,34 आईपीसी के तहत अपराध पंजीबद्ध किया गया है।
इस मामले की जांच एसडीओपी संजय महादेवा कर रहे हैं। उनके अनुसार जांच के बाद वे सीधे इसकी रिपोर्ट एसपी को सौंपेंगे। पुलिस अभिरक्षा से डकैती के आराेपियों के भागने के मामले में जांच के बाद मामले में लापरवाही बरतने वाले पुलिस कर्मियाें के खिलाफ कार्रवाई की बात कही जा रही है। आरोपी अब तक पुलिस की पकड़ से दूर हंै। उनकी खोजबीन जारी है। आराेपी मध्यप्रदेश के झाबुआ व धार जिले के निवासी हैं। इसलिए जिला पुलिस ने यहां एमपी पुलिस को डकैती के आरािपयों की होने की सूचना दे दी है। यह पूरी संभावना है कि आरोपी पहले अपने गांव भी भाग सकते हंै। उनको पकड़ने जिला पुलिस की एक टीम उनके मूल ठिकानों पर भेजने की तैयारी की जा रही है।
रातभर जारी रही तलाश, पकड़ में नहीं आए
पुलिस ने फरार अपराधियों की धरपकड़ के लिए सूचना मिलते ही पूरे जिले में नाकेबंदी की थी। रात भर तीनों आरोपियों की तलाश की गई। लेकिन वे पकड़ में नहीं आ सके। तलाश में जुटी पुलिस यह अंदाजा लगा रही है कि आरोपी कहां-कहां जा सकते हैं। संभावित स्थानों पर दबिश दी जा रही है।
पुलिस को मिला एक जैकेट
फरार डकैतों की तलाश में जुटे पुलिस को कटघोरा सरस्वती शिशु मंदिर स्कूल के पास एक जैकेट मिला है। संभावना व्यक्त की जा रही है कि जैकेट फरार हुए डकैतों में से किसी एक का हो सकता है। हालांकि इसकी जांच की जा रही है। पुलिस ने इसकी पुष्टि ने नहीं की है। अभिरक्षा से फरार होने के बाद आरोपी जिस ओर भागे उस मार्ग से आने जाने वाले सभी रास्तों व संभावनाओं पर पुलिस की विवेचना जारी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva